"Dan ir-raġel mimli ħeġġa jitlef id-dawl u jkollhom imexxuh minn idu sakemm wasal fil-belt li xtaq mur fiha. Il-pajn kien imħarbat imma l-esperjenza li seħħet qrib Damasku mmarkatu għal ħajtu kollha", spjega l-Arċisqof Charles Scicluna fl-omelija waqt li ċċelebra l-pontifikal tal-festa ta' San Pawl fil-Kolleġġjata ta' San Pawl, il-Belt Valletta, l-Erbgħa filgħodu. Appell għall-għaqda u l-ħelsien mill-mard Waqt l-omelija l-Arċisqof jsemmi kif il-Maltin kellhom bżonn il-fejqan u għamel referenza għaċ-ċirkostanzi li bħalissa qegħdin fihom tal-pandemija tal-COVID-19 u għalhekk għandna bżonn niftakru aktar fl-interċessjoni tal-Mulej għaliex Pawlu ġie fostna biex ifejjaq. Hawn l-Arċisqof Scicluna appella biex ma naqtgħux qalbna, biex inwarrbu l-ħabi u għajb, biex ma nimxux bil-qerq jew ngħawġu l-kelma ta' Alla imma nħallu l-kuxjenza ta' kull bniedem tiġġudikana hi quddiem Alla. L-Arċisqof Scicluna appella wkoll biex nilqgħu mill-qalb il-messaġġ li għadda l-President tar-Repubblika biex inkunu flimkien magħqudin għaliex mhux il-mument li nintilfu fl-irqaqat. "Il-Mulej se jfejjaqna bix-xjenza għaliex il-fejqan ma jiġix bil-maġija imma anke permezz tal-koperazzjoni ma' xulxin. Ix-xewqa tal-Mulej hi l-fejqan tagħna u Pawlu ġie fostna bir-rieda li jfejjaq," spjega l-Arċisqof li appella biex ilkoll naħdmu flimkien għall-ħelsien mill-mard u biex ikollna l-għaqda. L-Arċisqof kompla jispjega kif din l-esperjenza jagħijha l-istess awtur tal-Atti tal-Appostli, San Luqa fil-kapitlu 9 u li minnha waqt il-quddiema inqara r-rakkont tan-nawfraġju ta' San Pawl, tal-konverzjoni ta' Missierna. Waqt l-omelija l-Arċisqof qara siltiet minn din l-esperjenza tant qawwija u li ddeskrivijha bħala għażiża għalina bħala pajjiż. "Sawl Sawl, għaliex qiegħed tippersegwitani?" U Pawlu jżid mistoqsija oħra f'dan id-djalogu, mhux biss min qed ikellmu imma jistaqsi wkoll "X'għandi nagħmel Mulej?" Kurja Kurja Kurja Kurja "Kellu pjani ta' firda li spiċċawlu" L-Arċisqof jgħid li Pawlu kellu pjani differenti, ta' firda u ta' arroganza li spiċċawlu u minflok spiċċa dipendenti fuq persuna, raġel bl-isem ta' Ħananiah. Spjega kif dan l-isem ifisser ħniena, il-ħniena li sab Pawlu u li reġa' tah id-dawl. Minn hemm seta' jagħraf dak li hu ġust u kien għad irid jixhed għal Alla fuq dak li ra u semgħa. Fit-tielet rakkont fl-Atti tal-Appostli Pawlu jagħti r-rakkont tiegħu quddiem is-Sultan Akrippa f'Ċesarija fejn kien iddeċieda li l-kawża tiegħu jiddeċidijha Ċesari u allura kellu bżonn imur Ruma biex ikun iġġudikat mill-Imperatur. Kieku m'għamilx hekk kienu jeħilsuh, iżda l-Mulej qallu li jrid jixhed għall-Mulej f'Ruma. U kien avżat li kull persuna li se jiltaqa' magħha se tkun għalih laqgħa ma' Ġesu stess. "Pawlu għandna biex induru lejn Alla" "Lill-Maltin u l-Għawdxin ngħidilhom biex ngħożżu dan il-kliem ta' Ġesu għaliex Hu bagħtu għandna. Ġesu stess fl-esperjenza inizjali, isemmi lilna b'mod indirett u jsemmi l-ġnus kollha pagani li ltaqa' magħom, inkluż aħna biex induru lejn Alla," qal l-Arċisqof li ddeskriva l-esperjenza ta' Pawlu bħala waħda spiritwali. Ċelebrazzjonijiet differenti għall-festa ta' San Pawl minħabba l-pandemija